
На основу члана 2. става (3) тачке х., члана 7. тачке а), чл. 39. и 45. Закона о Централној банци Босне и Херцеговине („Службени гласник БиХ“, бр. 1/97, 29/02, 8/03, 13/03, 14/03, 09/05, 76/06 и 32/07), Управни одбор Централне банке Босне и Херцеговине, на 10. сједници од 30.09.2026. године, доноси
ОДЛУКУ
о пуштању у оптицај додатне количине кованог новца
 апоена 2 и 5 конвертибилних марака
Члан 1.

(Уводне одредбе)

Централна банка Босне и Херцеговине извршила је ковање кованог новца конвертибилне марке (у даљнем тексту: ковани новац КМ) у апоенима од 2 и 5 конвертибилних марака, издања 2026. године.
Члан 2.

(Основна обиљежја и дизајн кованог новца КМ)

Ковани новац КМ из члана 1. ове одлуке има основна обиљежја и дизајн у свему утврђен одлукама, како слиједи:

a) Одлуком о издавању, основним обиљежјима и пуштању у оптицај кованог новца од 1 и 2 конвертибилне марке („Службени гласник БиХ“, бр. 20/00),

б) Одлуком о издавању, основним обиљежјима и пуштању у оптицај кованог новца у апоенима од 5 конвертибилних марака и 5 фенинга („Службени гласник БиХ“, бр. 92/05). 
Члан 3.

(Година издања кованог новца КМ)

Ковани новац КМ из члана 1. ове одлуке кован је с годином издања „2026“.

Члан 4.

(Законско средство плаћања)

Ковани новац КМ из ове одлуке, по Закону о Централној банци Босне и Херцеговине, све јавне и приватне институције и установе, правна и физичка лица обавезна су да прихвате у њиховој номиналној вриједности као законско средство плаћања, када им се понуде у готовинским трансакцијама, односно у поравнању и плаћању било којих обавеза према њима, на цијелој територији Босне и Херцеговине. 

Члан 5.

(Пуштање у оптицај кованог новца КМ)

Ступањем на снагу ове одлуке Централна банка Босне и Херцеговине ће, путем Централне канцеларије, главних јединица и филијала, ковани новац КМ из ове одлуке пуштати у оптицај сукцесивно, у складу с инвентуром залиха кованог новца КМ и планом издавања кованог новца КМ у оптицају.

Члан 6.

(Ступање на снагу)

Ова одлука ступа на снагу осмог дана од дана објављивања у „Службеном гласнику БиХ“, а објавиће се и у „Службеним новинама Федерације БиХ“, „Службеном гласнику Републике Српске“ и „Службеном гласнику Брчко дистрикта БиХ“.

	Број: УВ-122-02-1-1286-7/26
Сарајево, 30.09.2026. године

	Предсједавајућа
Управног одбора Централне банке
Босне и Херцеговине
ГУВЕРНЕРКА
др Јасмина Селимовић


